Манастир је обновљен или делимично обновљен 1415. године, а у другој половини 18. века је запустео. Станко Фрајкор, који је касније постао неготински оборкнез, је обновио манастир, али су га Турци већ 1813. године спалили, после пропасти Првог српског устанка. Јон Тајкулица је 1837. године обновио манастир, а 1856. године су мештани околних села (Јабуковац, Вратна и Уровица) подигли конак западно од цркве. Последњу обнову, манастир је доживео 1937. године.